JUMAL KÕNELEB
Tere!
Tere tulemast vaatama saadet "Jumal kõneleb".
Minu nimi on Jan Cedercreuz
ja minuga on mu armas abikaasa Joy.
Täna tahame julgustada igaühte ja öelda: "Ära anna alla!"
Jumal on nimelt kutsunud meid kõiki.
Meil on kutsumus ja ülesanne siin maa peal,
aga on keegi, kes paneb sellele vastu.
Siiski Tema, kes on meis, on suurem, kui see, kes on maailmas.
Täna tahame tõesti kõiki julgustada: "Ära anna alla!"
Isegi, kui tundub, et nii oleks lihtsam, siis see siiski ei ole seda.
Jeesuse järgimine ei ole tingimata kerge,
aga see tasub end lõpuni ära.
Kas tead, miks see nii oluline on?
Kui hakkame Jeesust järgima, siis teeme seda usus.
- Jah, alati. See on usutee.
Me järgime nähtamatut Jumalat
ja ainus viis Teda järgida, on uskumine.
See on alati usutee.
Alati tuleb usaldada kedagi, keda ei näe.
Tuleb kõndida "vee peal" igal päeval.
Kui käia koos Issandaga, ei saa alati usaldada nähtavat.
Ei saa ka oodata, et olukorrad oleksid täiuslikud enne, kui minna.
Tuleb ikkagi minna ja peab ikka edasi minema.
Sinna, kuhu Ta juhatab.
Kui Jeesus ütleb: "Tule!", siis ma tulen.
Siis see ka õnnestub.
Selle pärast on allaandmine miski, mis meid ahvatleb.
Täna tahame rääkida sellistest väikestest,
kergesti segavatest asjadest,
mis võivad viia meid eksiteele
ja halvimal juhul panna üldse loobuma Jumala plaanist.
On hea teada, millised on need kraavid,
kuhu võime sattuda.
Neist võib küll jälle välja ronida, aga kergem oleks püsida tee peal.
Kui mul on kitsas käes,
ilmuvad mul alati teatud sorti "sõbrad" välja.
Mul samuti. Need on vist samad sõbrad?
Neid ei saa muidugi toredateks sõpradeks nimetada,
sest need on sõbrad, kes on minuga iga kord,
kui on allaandmine, enesehaletsus,
Jumala süüdistamine, laiskus
ja teiste süüdistamine.
- Need on päris tuttavad tüübid.
Need kõik on hingevaenlase kavandatud.
Tema on see, kes kavandab mulle hukatust.
Need asjad, millest me räägime, võivad tunduda täiesti normaalsed.
"See on ju normaalne elu!
Kõik ju teevad sedasi."
Tahan siiski täna hoiatada, et need väikesed "rebased" -
need väikestena tunduvad rebased, on hingevaenlase ahvatlused,
mille eesmärk on muutuda hullemaks ja hullemaks
ning lõpuks rikkuda ära midagi sellist, mis on päriselt oluline me elus.
Või rikkuda midagi väärtuslikku.
Hingevaenlase eesmärk on alati varastada, tappa ja hävitada.
Ja ainult varastada. Johannese 10:10 ütleb:
"Varas ei tule muu pärast kui varastama ja tapma ja hukkama."
Need näiliselt normaalse elu juurde kuuluvad asjad
on väikesed "rebased", keda on oluline kohe ära tunda.
Need tuleb kohe välja kitkuda, et võiksime vabalt liikuda,
olla rõõmsad ja heas tujus.
Tahan öelda midagi olulist.
Kui me nüüd neist asjust räägime,
siis võib olla tunned neist mitmed ära või ehk ainult ühe.
Aga selleks, et me pääseks neist lahti
ja tunneksime hingevaenlase plaanid ära,
selleks tuleb need paljastada
ja tunnistada need vaenlase skeemideks.
Kui me neist räägime, märkad sa,
et need kõik käivad me lihaliku loomuse kohta.
Need asjad ei käi meie vaimu kohta, sest vaim on vaba,
vaid meie lihaliku loomuse kohta, mis nii kergelt ei jaksa midagi,
mis ei suuda või muud sarnast.
Esimene asi on allaandmine.
Kui on kitsas käes ja keeruline olukord,
siis üks hääl muudkui soovitab alla anda
ja ütleb, et sellest ei tule midagi välja.
"Ma ei jaksa! See on ebaaus!
See on ebaaus, et see võtab liiga palju aega."
Lõpuks tekitab see masendust - Ja viib lootusetuseni.
Pean tunnistama, et mulle isiklikult on need ohtlikud asjad,
kuna olen olnud masenduse ahelais
ja sealt vabaneda oli raske töö.
Ma ei taha sinna enam kunagi tagasi.
Masenduse tee on eluohtlik tee,
sest viimaks soovid sa üldse surra.
Hingevaenlase eesmärk ei ole ainult natukene kiusata.
Tema eesmärk on tappa.
Kui sellised mõtted juba tekivad, et ei jaksa ega suuda,
siis tuleb kohe minna Issanda ette ja otsida Piiblist kirjakohti ja abi.
Tuleb minna kogudusse
ja teha mingil moel tööd nende välja kitkumiseks.
Kohe alguses.
Kui aga oleme lasknud neil häältel muudkui kõneleda ja näägutada,
siis on töö raskem. Meil on vaja rohkem abi.
Vajame võibolla hingehoidu, et tulla sealt välja
Jumala lapse kirkasse vabadusse, mis meile kuulub.
Ka raskuste keskel kuulub meile Jumala laste kirgas vabadus.
Selle juures on tähtis teada, et kui mul tekib selline tunne,
et see kutsumus on minu jaoks liiga ränk
ja allaandmine tundub magus ning mitmeid kordi lihtsam,
kui elada lihtsalt normaalset elu.
Sest neil, kes elavad normaalselt, on palju lihtsam elu.
See on väga kaval plaan, aga seegi on vale.
Ei ole paremat teed, kui Jumala tee.
Pole midagi paremat, kui näha Jumala plaani teostuvat meie elus.
Mind on julgustanud see, mida üks jutlustaja väga hästi ütles:
"Kui tekib tunne, et tahad alla anda,
siis see on hingevaenlase viimane nool,
millega ta üritab hävitada Jumala plaani su elus."
Ja kuna see on viimane nool, siis see tähendab seda,
et see on tema viimane võimalus
ja kui sa ei anna sellele võimu, siis sa pääsed läbi.
Kui sa ei anna sellele võimu ja käsid hingevaenlasel kaduda;
kui sa ei toida seda mõtet, vaid hoiad kinni tõest,
et Jeesus on koos sinuga ja käib seda teekonda koos sinuga
ning on läinud sellest sinu eel läbi,
siis isegi, kui sa kõnniskid surmavarju orus,
lähed sa sellest ikkagi läbi,
sest Issand on koos sinuga ja Tema viib sind haljale aasale.
Tema katab sulle laua su vaenlaste silme all
ja su karikas on pilgeni täis.
Kui sul on selline suhtumine, on läbimurre päris lähedal.
Allaandmine ei tasu end ära.
See on tegelikult ainuke asi, mida ei tohiks teha.
Me ei tea alati, kas me tegutseme õigesti,
aga kui me ei anna alla, siis me jõuame sihile.
Järgmine asi on enesehaletsus.
Ka see on tuttav teema.
"Oh ma vaeseke!
Keegi ei mõista, kui raske mul ikka on.
Olen proovinud seda ja teist ja andnud endast kõik.
Olen ohverdanud selle ning teise ja keegi ei tunne mulle isegi kaasa."
Selle juurde käib ka see: "Mul on õigus olla pettunud.
Mul on õigus nuriseda."
Ka mina teen seda.
Kui asjaolud on nii rasked, siis ei saa ju muud teha.
See tuleb me lihalikust loomusest,
aga meil tuleb hüpata vaimu poolele.
Kui käime vaimus, kaob enesehaletsus kohe.
Oht on selles, et enesehaletsus tekitab teatud mõnutunnet.
Paitame end soigumisega, kui oleme nii haletsusväärsed.
See võib tunduda mõnus ja võibolla oleme sellega harjunud.
See annab hea tunde, millega võib ära harjuda.
See on samas sügavusest pärit ja viib endisest veel sügavamale.
Üks asi, mida on tähtis mõista ja mis mindki aitab, on see,
et kunagi ei ole viga Jumalas. Viga ei ole Jumalas.
Viga võib olla milleski muus, aga mitte kunagi Jumalas.
Enesehaletsus ei vii mujale, kui ainult sohu.
Sellega jõuamegi kolmanda asjani. - Milleks on Jumala süüdistamine.
See on see, kui hakkame kahtlema Jumala headuses.
See on õnneks selline hääl,
mille eiramise olen ammu ära õppinud.
Samas püüab see siiski tulla ja küsib: "Jumal, miks Sa ei vasta?
Miks Sa viivitad? Kas Sa ei näe mu vaevlemist?
Kas Sa ei näe, kui raske mul on?"
Ka need kõik on valed, sest Ta on juba avanud ukse,
Ta on juba avanud taeva, Ta on juba surnud meie eest.
Ta on juba katnud laua me silme ette.
Nüüd on minu ülesanne minna, liikuda edasi ja võidud järgnevad.
Siinkohal meenub Jaakobuse 1:2, kus Jaakobus kirjutab:
"Pidage seda lausa rõõmuks, mu vennad,
kui te satute mitmesugustesse kiusatustesse,
kuna te teate,
et teie usu läbikatsumine teeb teid kannatlikuks.
Aga kannatlikkus olgu täiuslik, et te oleksite täiuslikud ja terviklikud
ega oleks teis midagi vajaka."
Jaakobus ütleb, et iga olukorda - ka ahistust ja raskusi,
võib pidada lausa rõõmuks.
Mitte sellepärast, et kitsikus ja proovilepanek on rasked,
vaid selle teadmise tõttu,
et igast sellisest olukorrast viib Jumal meid läbi.
Ta viib meid täiuslikkusesse. Iga kord.
Viga ei ole kunagi Jumalas.
Johannes kirjutab, et Temas ei ole pimedust.
Tema on üksnes valgus.
Jumala süüdistamine ei ole kunagi õige
ega lahenda midagi.
Üks jutlustaja ütles kord väga hästi, et kui on väga suur ahastus,
siis ära jookse Jumala juurest ära, vaid jookse Jumala juurde,
sest sealt sa leiad abi. Alati.
Pean enesele sageli meelde tuletama, kui need mõtted pähe tulevad,
et see ei ole nii - viga ei ole Jumalas.
Ükskõik, kuidas ka tundub, viga on millegis muus.
Parem on otsida, milles siis viga on
ja enamasti on see minus.
Neljas asi on laiskus.
Mobiilide tõttu on laiskusest saanud üks uus väljakutse.
- Seda me kõikide jaoks.
Sellist asja polnud varem nii palju.
See võtab kogu aja ära ja muudab laisaks ning lihalikuks.
Kui on raske olukord, siis tundub, et tahaks end sinna unustada.
Põgeneda internetti ja vaadata sadu seriaale.
Need asjad aga ei too imesid kaasa, mida me just vajame.
Imesid ei leia Netflixi või Youtube'i kaudu.
Youtube'st võib küll leida mõne jutluse, mis aitab.
Neid asju tasuks vältida, kui vajad tõesti mõnda imet
või oled sellises olukorras, et vajad muutust oma ellu.
Ei tasu otsida lohutust mobiilist.
Mõnikord tasub hoopis paastuda sellest,
sest ma vajan läbimurret Jumalaga.
Laiskus on ahvatlus, mis tahab mind eksitada,
et ma ei pääseks läbi.
Ma jään lihalikku segajasse kinni.
Jumala Sõna ei kanna siis vilja mu elus.
Kui me vajame imesid, siis me vajame usku.
Usk aga tuleb kuulmisest ja kuulmine Jumala Sõna kaudu.
See ei tule teleseriaalidest.
Isegi, kui lihalik loomus ütleb: "Olen teinud nii palju
ja mul on õigus vaadata vähemalt kahte seriaali"
ning asjaga liitub ka enesehaletsus ja palju muud sellist.
Seda on ennegi nähtud - see ei aita kohe üldse.
Nendes võitlustes on vaja, et me vaim oleks tugev.
Me vaim vajab toitu, mis teeb vaimu tugevaks.
Vaimulik toit on palve ja vahel on vaja isegi paastuda,
et vaim saaks tugevamaks ja lihalik loomus jääks vaiksemaks.
Jumala Sõna, ülistus -
kõik need on asjad, mis teevad me vaimu tugevaks.
Kui on raske, vajame eriti seda, et toidaksime oma vaimu.
Siis ei aita enesehaletsus või teleri ees laisklemine.
Siis peame saama tugevaks.
Peame võtma endal turjast
ja minema lugema Jumala Sõna ning hakkama palvetama.
Panen mobiili kinni ja viskan teise toa nurka
ning keskendun Jumalale ja otsin Teda,
kuni saan läbimurde selles asjas.
Viies asi on tülitsemisisu.
Kui on täbar olukord ja ollakse surve all,
hakatakse kergesti teisi süüdistama.
Siis on mul paha tuju ja ma hakkan näägutama:
"Sul on see asi tegemata, tal on teine asi tegamta jne."
Seda tuleb vältida.
Kui on täbar olukord, tasub suu kinni teipida
ja minna kiiresti palvekambrisse.
Ei tasu lasta suust välja seda, mis sealt tahab tulla.
Kui annan sellele ahvatlusele järele,
siis kui mul on raske ja ma lasen süüdistuse välja,
tekib automaatne reaktsioon.
See käib automaatselt, kui mul on raske olukord.
Ma hakkan süüdistama. Mu suust tuleb süüdistusi.
Selle eesmärk on rikkuda ära mulle kallid inimsuhted.
Selle eesmärk on rikkuda midagi, mis on minu jaoks väärtuslik ja tähtis.
Sellele ahvatlusele ei tohi järele anda.
Ma pean leidma Jumala lahenduse, mitte hakkama tülitsema.
On hea meeles pidada, et meil pole võitlemist liha ja verega.
Meil ei ole võitlemist üksteisega.
Meil on võitlemist hingevaenlase vägedega
ja nende vastu võideldes võime teada, et võidame alati.
Kui aga anname järele ahvatlusele süüdistada näiteks abikaasat:
"Joy ei ole piisavalt palvetanud ja me ei saa sellepärast läbimurret!"
Palun vabandust! Seda teen vahel mina sinule.
Me teeme seda mõlemad.
Tahame öelda, et kõik need kraavid on sellised,
milles oleme ise olnud.
Me ei taha öelda, et oleme paremad, aga teisalt oleme ka õppinud neist.
Oskame vältida neid endisest paremini.
Me ei anna alla ega lange enesehaletsusse.
Me ei hakka Jumalat süüdistama ega muutu laisaks
vaid püsime vaimult tugevatena ja toidame oma vaimu.
Ka ei hakka me teineteisega tülitsema,
kui oleme väsinud või raskes olukorras.
Oleme õppinud seda vältima
ja teame, et see kõik on hingevaenlase plaan.
See aitab juba palju,
sest kui need on paljastatud, on neid ka kergem ära tunda.
Ja kui oleme näinud, et need kõik viivad pimedusse,
oleme näinud ka seda,
et neid asju vältides saame igakord võidu.
Me saame igakord võidu.
Heebrealastele 6:11
"Me ihkame aga, et igaüks teist osutaks sedasama agarust
lootuse kinnitamiseks kuni lõpuni, et te ei jääks loiuks,
vaid võtaksite eeskujuks neid,
kes pärivad tõotused usu ja pika meele tõttu."
Sellest rääkimine teeb head.
Mu selg läheb kohe sirgemaks,
kui ma räägin sellest ja tuletan neid asju meelde.
Me võime olla inimesed,
kellel on tugev, sirge ja raudne selgroog.
Oleme selgrooga.
See aitab meid, kui tunneme ära hingevaenlase kavatsused.
Siis me saame neile vastu seista ja teada, et need viivad hukatusse.
Ma püsin siis tee peal.
Mis tee see on? See tee on Jeesus.
Kui sulle tundub, et oled kukkunud mõnda neist kraavidest,
siis Jeesus tahab sind sealt täna välja tõsta.
Selle Sõna kaudu tahab Jeesus paljastada sulle
hingevaenlase kavatsused
ja näidata sulle teed tagasi enese juurde,
sest Jeesuses on sul vabadus ja Temas on sul lootus.
Jeesuses on sul tulevik. Hea tulevik ja lootus.
Heebrealastele 6:13:
"Kui Jumal Aabrahamile (Joyle, Janile ja sulle seal kodus) tõotas,
siis ta vandus iseenese juures,
kuna tal ei olnud kedagi suuremat, kelle juures vanduda.
Ta ütles: Tõesti, õnnistades õnnistan ma sind..."
Õnnistades õnnistab Issand sind!
"...ja rohkendades rohkendan ma sind!”
See on Tema lubadus.
Ja nõnda Jan, Joy ja sina seal kodus
"olles pikameelne, koges ta tõotuse täitumist."
Aamen.
Ära siis anna alla ja ära anna järele, aga usu vaid. Aamen.
Palvetame koos sinuga
Aitäh taevane Isa, et Sina oled alati meie poolel.
Ja kui Sina oled meie poolel, siis kes saaks olla meie vastu?
Aitäh Isa, et igaüks, kes on vajunud masendusse,
lootusetusesse, enesehaletsusse või teiste süüdistamise sisse;
igaüks, kes tunneb, et Sina, Isa, oled ta hüljanud ega kuule,
siis aitäh, et võime kuulutada nüüd vabadust igaühele!
Igaühele, kes on pimeduse ahelates, Jeesuse nimel!
Aitäh, et Sina, Issand, ei ole kedagi maha jätnud.
Sa oled kuulnud igat palvet. Sinus ei ole viga ega probleemi.
Aitäh, et igaüks võib tõusta pimedusest valgusesse.
Ahelatest vabadusse, Jeesuse nimel.
Igaüks võib haarata kinni Su Sõnast ja lubadustest
ja teada, et Sina oled sama eile, täna ja igavesti.
Kes Sinule toetub ja sinule loodab, see ei pea kunagi häbenema.
Aitäh Jeesus, et tõstad igaühe tagasi Kristus-kaljule,
minema julgelt edasi Jeesususe nimel.
Issand, me täname Sind selle eest, et oleme usurahvas.
Et oleme usklikud.
Oleme usurahvas, kes käib usus.
Issand, aitäh, et Sina elad meis ja oled täis rõõmu.
Sa oled täis rõõmu. Oled täis võidurõõmu.
Sa oled tõesti täis võidurõõmu, sest Sa oled juba võitnud.
Sa võitsid juba 2000 aastat tagasi.
Meie sees elab võidurõõmus kutt.
Võidurõõm elab meie sees.
Kõhusopist kõlab võidurõõmus ülistuslaul.
Issand, aitäh, et oled öelnud: "Tõstke oma pilk minu peale.
Pöörake oma pilk Kristusele
ja ärge vaadake nähtavat, vaid vaadake nähtamatut."
Meid on kutsutud käima nähtamatus ja me võime teha seda rõõmuga.
Võime käia nähtamatus hõisates
ja võidurõõmsalt päevast päeva lauldes.
Nädalast nädalasse ja aastast aastasse.
Täis Sinu kirkust ja võitu, täis Sinu rõõmu, Issand.
Võime olla teadlikud sellest, kes on koos meiega.
Tema, kes on koos meiega, on suurem, kui see, kes on maailmas.
See on Tema, kes on maailma ära võitnud.
Issand, aitäh, et võime kõik tõusta ja olla kirkad,
sest meid valgustab Kristus.
Aitäh Sulle Issand!
Kui tahad, võid ka tooli pealt püsti tõusta
ja jalgu trampida.
Vahel tuleb müdistada veidi.
Nüüd lõppegu masendumine, nüüd ma käin Jeesuse jõus!
Selleks on mind kutsutud.
Juuda lõvi minu sisemuses võib tõusta.
Võid teha kodus kohe lõvi häält.
Ma ei hakka siin praegu möirgama. - Võid kuulutada valjult Jumala Sõna.
Issand täidab kõik minu vajadused oma rikkust mööda.
Paistku, kuidas tahes - Issand on minu tervendaja.
Ka mina kuulutan sageli neid asju valju häälega.
Issand ütleb sulle, kes oled alla andmas:
"Ära anna alla, aga usu vaid!
Ära anna alla, sest ma tõesti olen koos sinuga.
Ma ei ole sind hüljanud ega jäta sind maha.
Ma olen juba kuulnud su palvet. Usu vaid ja püsi usus Jumalasse."
Aamen.
Siinkohal tahame tänada kõiki vaatajaid
tagasiside ja toetuse eest.
Üks inimene kirjutas:
"Olen saanud uskumatult palju uut õpetust teie saadetest
ning uut arusaamist südamesse." Tänu Jeesusele!
Teine kirjutas, et saated on päästnud ja olnud julgustuseks argipäevades.
Tänu Jumalale selle eest! Oleme nii tänulikud kõigile.
Kui soovite rohkem teada meie töö kohta,
külastage meie kodulehekülge, mida näete ekraanil.
Meil on vinge töö - lasteaed, kool ja huviringid.
Aitäh kõikidele toetajatele!
Kui soovid võtta ühendust, siis tee seda kindlasti -
meil on veel vabu kohti nii lasteaias kui koolis.
Meile võib tulla ka praktikale või vabatahtlikuks abiliseks.
Kõik toetus on vajalik.
Ole õnnistatud Jeesuse nimel, aamen!
On vägev, et võime kõik osaleda evangeeliumi viimises kogu maailma.
TV7 jõuab miljonite vaatajateni ning neti kaudu on kogu maailm valla.
Tule ka sina osalema!
TV7 ei saa riiklikku teletöö toetust, vaid on meie kõigi ühine telekanal.
Tule toetama ja evangeeliumi levitama!
Võid helistada numbrile 900 1770 (kõne hind 10 eurot).
Võid kasutada ka teisi maksekanaleid, mis on peagi ekraanil.
Ole õnnistatud Jeesuse nimel!
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin